stanford-oval/wikipedia huggingface dataset:
Work It Out
וידאו קליפ

הווידאו קליפ של השיר בוים על ידי מתיו רולסטון, וצולם בניו יורק בתחילת יוני 2002. לפני שיצא במלואו ב-17 ביוני פורסמו קטעים מאחורי הקלעים של הפקתו ב-7 ביוני. הוא מציג את ביונסה שרה את מילותיו של "Work It Out" כמאחוריה עומד ג'רמי אלכסיס ומנגן על גיטרת הבס שלו. התפאורה שאובה מהסגנון המקובל של שנות ה-70, ובהתאמה גם בגדיה של הזמרת. על הקונספט של הסרטון אמרה: ”רציתי שהוא ייראה שונה מכל הווידאו קליפים שפרסמתי עד היום. התכנון היה לדמות תוכנית ישנה מהטלוויזיות של שנות ה-70”. הבמאי ציין כי ההשארה לסגנון המיוחד נלקחה מתוכניות, כמו "המופע של סוני ושר".
הקליפ מתחיל כשביונסה (בדמותה של פוקסי קלאופטרה) נועדת עם פארווס באולם קולנוע, המציג את כתוביות ההתחלה של הסרט "אוסטין פאוורס - גולדממבר". כשהוא מתחיל עולה הזמרת לבמה, ומבצת את השיר יחד עם להקה אינסטרומנטלית. במרוצת הסרטון מתחילה לשיר את הבית שלה לתוך מיקרופון מנוצנץ ששמה כתוב עליו. התפאורה הכללית צבעונית ומלאת ברק, וסצנות נבחרות מתוך הסרט מוצגות לאורך הסרטון. בבית השני מופיעה ביונסה בתוך קובייה עם כדורי דיסקו התלויים מהתקרה ומהקירות. הווידאו מסתיים בריקוד ובהדרן של קהל האולם בסיום הקרנת הסרט.
סינתיה פוקס מ-PopMatters ציינה לטובה על השימוש בגופה של ביונסה כמוטיב פמיניסטי מתוך הווידאו קליפ. ”בקליפ מוצגים מספר חלקי גוף סטנדרטיים – עיניים, טבור, שיער אפרו ועוד – שמדגישים בו זמנית את הכוח האדיר של ביונסה כאייקון פמיניסטי. הרגע בו היא שרה לתוך המיקרופון המנוצנץ מזכיר לי את ימי הזוהר של טינה טרנר” – כתבה באתר. היא שיבחה את יכולותיה הטובות של ביונסה בסצנת ההולה הופ, וטענה כי הכללתה בקליפ גורמת לצופיו תחושת סחרור מדהימה. תמר אניתי מ-MTV האמינה כי התסרוקת של ביונסה מגוחכת, מרוטשת והדוקה מדי. הקליפ קיבל מועמדות לזכייה בקטגוריית "הקליפ הטוב ביותר בסרט" בטקס פרסי הווידאו קליפ של MTV יפן בשנת 2003. אולם ידו לא הייתה על העליונה, ומי שקטף את הזכייה במקום הראשון היה אמינם עם השיר "Lose Yourself" מתוך פסקול הסרט "8 מייל".
הופעות חיות

החל מצאתו ביצעה ביונסה את "Work It Out" במספר הזדמנויות. הוא נכלל ברשימת השירים של סיבוב ההופעות הראשון שלה, "Dangerously in Love", והביצוע בארנה של ומבלי אף נכלל באלבום ההופעה Live at Wembley.‏ ברצף ההופעות הראשון שלה, "I Am... Yours", הופיעה עם השיר. זה הוקלט ויצא לאור מאוחר יותר ב-23 בנובמבר 2009 באלבום ההופעה I Am... Yours: An Intimate Performance at Wynn Las Vegas.‏ במהלך סיבוב ההופעות "I Am... World Tour" בוצע כמחרוזת עם "Crazy in Love",‏ "I Just Wanna Love U (Give It 2 Me)",‏ "Let Me Clear My Throat",‏ "Pass the Peas".
ביונסה ביצעה את השיר פעמים רבות בטלוויזיה. הביצוע הראשון בפלטפורמה זו הוקלט בערב הסילבסטר בחוף ניקי שבסן ברתלמי. גם בתוכניות אירוח כמו Rove ו-Top of the Pops.‏ בביקורת על ביצועי הקונצרטים של "Work It Out" כתבה מימי ואלדס מ-Vibe כי ביונסה לא מפסיקה להזיז את גופה לרגע בעת ההופעה. ”היא מעיפה את ראשה, מטלטלת את גופה ומסובבת את מעמד המיקרופון. היא גרסת המילניום החדשה של טינה טרנר. צנועה ואנושית בחיי היום-יום, וכוכבת ממגנטת בבמה”.
מיקומי שיא

|   ‏‏‏  מצעדים ודירוגים (2002)> מדינה |   ‏‏‏  מצעדים ודירוגים (2002)> מצעד |   ‏‏‏  מצעדים ודירוגים (2002)> מיקום שיא |   ‏‏‏  מצעדים ודירוגים (2002)>  |
| --- | --- | --- | --- |
|  אוסטרליה | מצעד הסינגלים האוסטרלי | 21 |  |
|  אוסטרליה | מצעד השירים האורבניים | 5 |  |
|  אירופה | אירופה הוט 100 | 36 |  |
|  אירלנד | מצעד הסינגלים האירי | 12 |  |
|  ארצות הברית | בילבורד הוט 100 | - |  |
|  ארצות הברית | מצעד השירים מתחת לשירי ה-R&B/היפ הופ | 4 |  |
|  גרמניה | GfK – טופ 100 | 75 |  |
|  דנמרק | היטליסטן | 14 |  |
|  הולנד | מצעד 40 הסינגלים ההולנדיים | 30 |  |
|  הממלכה המאוחדת | מצעד הסינגלים הבריטי | 7 |  |
|  הממלכה המאוחדת | מצעדי שירי ה-R&B/היפ הופ | 2 |  |
|  ולוניה | אולטראטופ 40 | 40 |  |
|  נורווגיה | VG-lista | 3 |  |
|  ניו זילנד | המצעד הניו זילנדי הרשמי | 36 |  |
|  סקוטלנד | מצעד הסינגלים הסקוטי | 6 |  |
|  פלנדריה | אולטראטופ 50 | 2 |  |
|  צרפת | SNEP | 87 |  |
|  שוודיה | סוורייטופליסטן | 23 |  |
|  שווייץ | המצעד השווייצרי | 48 |  |
|   ‏‏‏  מצעדי סוף שנה (2002)> מדינה |   ‏‏‏  מצעדי סוף שנה (2002)> מצעד |   ‏‏‏  מצעדי סוף שנה (2002)> מיקום שיא |   ‏‏‏  מצעדי סוף שנה (2002)>  |
| --- | --- | --- | --- |
|  הממלכה המאוחדת | מצעד הסינגלים הבריטי | 121 |  |
נתוני מכירות

| מקום | תארים | מכירות |
| --- | --- | --- |
| אוסטרליה (ARIA) | זהב | 35,000 |
| נורווגיה (IFPI Norway) | זהב | 5,000 |
אילינג

בית העירייה של אילינג
אִילִינְג (באנגלית: Ealing) היא עיירה הנמצאת ברובע אילינג, למעשה היא פרבר של לונדון הנמצא כ-12.5 קילומטר מערבית למרכז העיר, לעיתים היא נקראת "מלכת הפרברים"
("Queen of the Suburbs").
היסטוריה

ראיות ארכאולוגיות מראות שחלקים מאילינג היו כבר מיושבים במשך לפחות כ-7,000 שנה. 
קיימות גם עדויות להתיישבות במאה ה-12 ביער שכיסה את האזור עד למערב לונדון.
התיעוד העתיק ביותר ששרד הוא מפקד משנת 1599 של 85 משקי בית אשר פירטו את שמות הדיירים, את גילם, קשרים משפחתיים ואת עיסוקם. ההתיישבות בקהילה התרחבה.
המפות הראשונות של אילינג נערכו במאה ה-18. במאה הזאת אילינג הייתה בעיקר אזור כפרי והתעסוקה העיקרית בה הייתה חקלאות. עם זאת עבר באילינג כביש גישה חשוב שחיבר בין אוקספורד שבמזרח למרכז לונדון שבמערב שידוע היום בשם "דרך אקסברידג'" (Uxbridge Road). מספר גדול של פונדקים היו פזורים לאורך הדרך שם יכלו הנוסעים והסוסים להתרענן.
ככל שלונדון התפתחה האזור הפך לשוק חקלאי. בשנות החמישים של המאה ה-19, עם שיפור התחבורה (הקמת מסילת הברזל מערבה ופיתוח התעלות בבריטניה), ההתיישבויות הפזורות החלו לגדול לעיירה ואוחדו לאזורי מגורים רציפים. בזמן זה דבק באילינג הכינוי "מלכת הפרברים".
כאמור שיפור התחבורה ובניית מסילות הברזל הביאו לשינויים המשמעתיים ביותר בעיירה במאה ה-19, בשנת 1879 נפתחה תחנת הרכבת ברחוב הראשי (Ealing Broadway), דבר שהוביל, בעשורים הבאים, לבנייה מחדש בחלקים נכבדים מהעיירה של בתי מגורים למעמד הבינוני. השיפור התחבורתי, שכלל גם אוטובוסים רתומים לסוסים וגם רכבות, איפשר לאנשים לנסוע לעבוד בלונדון בזמן שהם מתגוררים באזור כפרי. חלקים מהאזור הכפרי החלו להיעלם במהירות, אך עדיין שטחים נכבדים נשמרו, והוגדרו כפארקים ציבוריים.
במהלך התקופה הוויקטוריאנית הוגדרה אילינג כעיירה באופן רשמי, המשמעות לכך הייתה סלילת כבישים, בניית ביוב, בניית בתי ספר ומוסדות ציבוריים. כמו כן הוקם בית העיירה.
בשנת 1984 נחנך מרכז הקניות החדש של אילינג על ידי המלכה אליזבת השנייה, וכיום הוא נחשב למרכז אילינג.
ב-2 באוגוסט 2001 הוחבאה פצצה בת 40 ק"ג ברחוב והתפוצצה ליד תחנת הרכבת. הפיצוץ גרם לפציעתם של שבעה אנשים באורח בינוני ולנזק רב לחנויות שבאזור. הפצצה הונחה על ידי ה"פורשים האירים" שהיו ארגון קיצוני שפרש מה-IRA.
עד לשנת 2019 פעל ברובע מוזיאון האופנוע של לונדון.
יהדות אילינג

באילינג קיימת קהילה יהודית קטנה המונה כמה עשרות בודדים. כמו כן גרים באילינג מספר מצומצם של ישראלים, חלקם עובדים באל על ומתגוררים שם בגלל הקרבה לנמל התעופה לונדון הית'רו.
יהדות אילינג > בתי כנסת

באילינג קיימים מספר בתי כנסת
בית הכנסת של אילינג (Ealing Synagogue), הנמצא במרכז.
בית הכנסת הליברלי של אילינג (Ealing Liberal Synagogue) הנמצא במערב אילינג.
אולפני אילינג

אילינג נודעת באולפני הקולנוע שלה אשר הם העתיקים ביותר בעולם וידועים בעיקר בזכות "קומדיות אילינג". האולפנים נרכשו על ידי ה-BBC בשנת 1955 ועל כן מקומות באילינג מצולמים בתוכניות טלוויזיה אנגליות.
השכלה

אילינג היא מרכז של מוסדות להשכלה גבוהה ולכן שוכנים בה סטודנטים רבים
השכלה > מוסדות להשכלה גבוהה

אוניברסיטת עמק התמזה (Thames Valley University - TVU).
מכללת אילינג, האמרסמית' ומערב לונדון (Ealing, Hammersmith & West London College).
איגורה דרייב

| --- | --- |

 מידע כללי
 סוג:  מסלול מירוץ 
 מיקום:  Priozersky District 
 מדינה:  רוסיה 
 הקמה ובנייה
 תקופת הבנייה:  ?–2019
 תאריך פתיחה רשמי:  2019 
 קואורדינטות:  60°30′52″N 30°11′39″E﻿ / ﻿60.514444444444°N 30.194166666667°E﻿ / 60.514444444444; 30.194166666667
 drive-igora.ru
 he
 
איגורה דרייב (ברוסית: Игора Драйв) הוא קומפלקס מרוצים בעיר הנופש איגורה במחוז המשנה פריאוזרסק שבמחוז לנינגרד, רוסיה. ממוקם במרחק 54 ק"מ מהעיר סנקט פטרבורג. נבנה על פי פרויקט של הרמן טילקה בשנים 2017–2019.
מאפיינים

המתחם כולל עשרה מסלולים מקצועיים למרוצי מכוניות, דריפטים, ראלי-קרוס ומוטוקרוס, קארטינג, מרוצי זוגות וכן מרכז לאימוני תגובה לחירום.
הטריבונה העיקרית של המעגל הראשי למרוצי כבישים מסוגלת להכיל 5,000 איש, עם קיבולת כוללת של 50,000 איש. אורכו של המסלול 4,086 מטר ורוחבו 12 מטרים. מספר פניות: תשע לשמאל, שבע ימינה. הפרש הגובה במסלול הראשי הוא 17 מטר. קטגוריית מסלול FIA - רמה 1.
תחרויות

בשנת 2019 המתחם חתם על הסכם עם DTM‏ (Deutsche Tourenwagen Masters) על פי תוכנית 3+2 (חוזה לשלוש שנים עם אופציה להארכה לשתי עונות נוספות). המירוץ הראשון ייערך בתאריכים 29 במאי ועד 31 במאי 2020.
תחרויות פורמולה 1 מתוכננות להתקיים בו החל משנת 2023 כאשר יארח את גרנד פרי רוסיה.
הערות שוליים

↑  "Автодром «Игора-драйв» будет проводить этап гоночной серии DTM". rsport.ria.ru (ברוסית). МИА «Россия сегодня» (Спорт. РИА «Новости»). 2019-10-03. נבדק ב-2019-10-05.
↑  "Россия примет этап чемпионата DTM 29-31 мая 2020 года". raf.su (ברוסית). Российская автомобильная федерация. 2019. נבדק ב-2019-10-08.
↑  Рустам Валиулин (2019-10-03). "Автодром «Игора драйв» под Петербургом примет этап гоночной серии, но это не «Формула-1»". sportsdaily.ru (ברוסית). «Спорт День за Днем». נבדק ב-2019-10-05.
↑  Дмитрий Зимин (2019-10-03). "«Игора Драйв»: под Петербургом открыли гоночный комплекс". sport-express.ru (ברוסית). «Спорт-Экспресс». נבדק ב-2019-10-05.
1 2  Рустам Валиулин (2019-10-03). "Автодром «Игора драйв» под Петербургом примет этап гоночной серии, но это не «Формула-1»". sportsdaily.ru (ברוסית). «Спорт День за Днем». נבדק ב-2019-10-05.
1 2  "Автодром «Игора-драйв» будет проводить этап гоночной серии DTM". rsport.ria.ru (ברוסית). МИА «Россия сегодня» (Спорт. РИА «Новости»). 2019-10-03. נבדק ב-2019-10-05.
↑  Дмитрий Зимин (2019-10-03). "«Игора Драйв»: под Петербургом открыли гоночный комплекс". sport-express.ru (ברוסית). «Спорт-Экспресс». נבדק ב-2019-10-05.
↑  Гран-при России будет проходить в Санкт-Петербурге с 2023 года
אורינוקו

ערך זה עוסק בנהר באמריקה הדרומית. אם התכוונתם למשמעות אחרת, ראו .
| --- | --- |
נהר האורינוקו במבט מלמעלה
נהר האורינוקו במבט מלמעלה
 מידע כללי
 אורך:  2,410 ק"מ
 ספיקה ממוצעת:  33,000 מ"ק לשנייה
 אגן ניקוז:  880,000 קמ"ר
 מוצא:  הרי רמת גיינה שבדרום ונצואלה ובברזיל
 גובה מוצא הנהר:  1,047 מטרים
 יובלים:  Ventuari River, Mavaca River, Padamo River, Manaviche River, Cunucunuma River, Ocamo River, Cuchivero River, Suapure River, Río Iguapo, Sipapo River, Río Ugueto, Aro River, Atabapo River, Meta River, Guaviare River, נהר קארוני, Caura River, Parguaza River, Apure River, Vichada River, Cinaruco River, Arauca River, Tomo River, Capanaparo River, בפסקה זו 4 רשומות נוספות שטרם תורגמו 
 שפך:  האוקיינוס האטלנטי
 מדינות באגן הניקוז:  ונצואלה, קולומביה
 אגן נהר האורינוקו
 
נהר האורינוקו (בספרדית: Orinoco) הוא הנהר השלישי באורכו בדרום אמריקה, לאחר האמזונאס והפרנה, והשלישי בספיקתו בעולם לאחר נהרות האמזונאס וקונגו. הוא זורם בשטחי ונצואלה וקולומביה, ונשפך לאוקיינוס האטלנטי בדלתה גדולה מול האי טובגו.
גאוגרפיה

אורכו של האורינוקו הוא 2,400 ק"מ, ואגן הניקוז שלו מכסה שטח של כ-880,000 קמ"ר. מקורותיו, המוקפים ביער הגשם של האמזונס, נובעים מהרי רמת גיינה שבדרום ונצואלה ובברזיל. מהלכו מתעקל בקשת גדולה ממערב צפונה, אז נשפכים אליו נהרות מרכסי האנדים הצפוניים: קורדיירה דה מרידה (ונצואלה) והקורדיירה המזרחית (קולומביה), שם הוא משמש גם כגבול בין ונצואלה לקולומביה. לאחר מכן זורם האורינוקו מזרחה דרך סוואנות וערבות-בר אל חוף האוקיינוס האטלנטי, אליו הוא נשפך בדלתה גדולה וביצתית.
יובליו הראשיים של האורינוקו הם הנהרות גווירה ומטה (קולומביה), אפורה, קורה וקרוני (ונצואלה). במוצאו של הנהר ברמות גיינה, הוא מתפצל לשני ערוצים: אחד מהם הוא האורינוקו עצמו, שאליו זורמים כשני שלישים ממי הנהר, והשני הוא הנהר המיוחד במינו קסיקיארה, שמחבר בין אגן הניקוז של האורינוקו לזה של האמזונאס, ומוליך את השליש הנותר אל הנהר ריו נגרו וממנו לנהר אמזונאס.
אזור בו עובר הנהר נקרא "אורינוקויה".
היסטוריה

שמו של הנהר נגזר מן השפה הילידית ווראו, בהוראת 'מקום-חתירה' (güiri-noko) . במשך אלפי שנים יושב אזור האורינוקו בידי שבטים אינדיאנים. האירופאי הראשון שהגיע לשפך האורינוקו היה כריסטופר קולומבוס, במסעו השלישי לאמריקה בשנת 1498, שעל אף שהבחין בערבוב המים המתוקים שמזרים הנהר למרחבי האוקיינוס, לא השכיל להבין שנהר עצום שכזה עובר ביבשת גדולה, ובכך החמיץ למעשה את גילוי אמריקה הדרומית. בין המפורסמים שבחוקרי האורינוקו נמנו אלכסנדר פון הומבולדט, שבילה כשנה וחצי בחקירת יערותיו בסירות רעועות וברגל בחברת ידידו אמה בונפלאן, וכן סר וולטר ראלי, שהאמין כי ימצא את עיר הזהב האגדית אל דוראדו ביערות האורינוקו. ראלי שכנע את אליזבת הראשונה מלכת אנגליה לממן את מסעו. הוא נכשל בניסיונו, לאכזבת מלכת אנגליה, אף שחזר לבריטניה עם תיאורים נלהבים על מערכת החי והצומח של האורינוקו.
בעלי חיים

הדלתה הגדולה של האורינוקו היא מבוך של תעלות, איים וצמחייה מוריקה, בה חיים שפע של בעלי חיים: קורמורנים, דגי פיראנה, דולפינים, קפיבארה, שלדגים, פומות, יגוארים, קופי קפוצ'ין, נחשי בואה ואנקונדה, איגואנות ועוד. בדלתת האורינוקו חי מין של תנין בשם תנין האורינוקו, שהוא מין התנין היחיד החי באזור תפוצה אחד בלבד בעולם כולו.
דמוגרפיה

הערים העיקריות על נהר האורינוקו הן סיודד בוליבר (312,691 איש), סיודד גואיאנה (800,000 איש), וטוקופיטה (80,000 איש). בשטח הדלתא חיים כ-24 אלף איש מבני השבט האינדיאני ווראו (Warao).
בתרבות

הרומן "רובינזון קרוזו" המבוסס על סיפור אמיתי מתרחש על אי סמוך לשפך נהר האורינוקו.
הספר "האורינוקו המופלא" מאת ז'ול ורן (1898. תר' יוסף רביקוב בשם על גדות האורינוקו, 1964) — הרפתקאות משלחת שיצאה לחקור את נתיב הנהר הדרום-אמריקני.
בשיר "ונצואלה" של דן אלמגור ומשה וילנסקי בביצוע להקת "בצל ירוק" מופיע שם נהר זה, ובטעות נכתב בגרסה הראשונה של השיר כי הוא נשפך לאמזונס.
השיר "Orinoco Flow" בביצוע של הזמרת אניה, שיצא לאור בשנת 1988.
הערות שוליים

↑  אלי אשד, “ונצואלה” על פי דן אלמגור, באתר "יקום תרבות", 10 במאי 2013
| --- | --- |
בקרת זהויות :  NLI: 987007550930005171  GND: 4043877-6  NARA: 10038773  NDL: 00628329  NKC: ge130323  VIAF: 316430407   WorldCat (עם VIAF): 316430407
אליאור סיידר

אליאור סיידר (נולד ב-17 בנובמבר 1991) הוא כדורגלן ישראלי המשחק בעמדת החלוץ במ.ס. קריית ים.
קריירה

סיידר החל לשחק כדורגל במחלקת הנוער של הפועל עכו. בעונת 2008/2009 כבש 30 שערי ליגה במדי קבוצת הנוער, וב-11 במאי 2009 ערך את הופעת הבכורה שלו בקבוצה הבוגרת של המועדון, בתיקו 0-0 נגד הפועל בני לוד. עד תום העונה שותף בסך הכל בארבעה משחקים במסגרת הליגה הלאומית, ובשנתיים שלאחר מכן המשיך לשחק בקבוצת הנוער ובמקביל ערך שלוש הופעות בליגת העל.
בקיץ 2011 סיים את גיל הנוער והושאל למכבי סקציה מעלות-תרשיחא מליגה א' צפון. סיידר כבש תשעה שערי ליגה והיה שותף להעפלה של הקבוצה לפלייאוף העלייה לליגה לאומית, אך בסופו של נשארה הקבוצה בליגה א'. בעונה שלאחר מכן הושאל להפועל עפולה. סיידר היה מלך השערים של המועדון בליגה עם 10 שערים, והיה שותף להעפלתה של הקבוצה לליגה הלאומית לראשונה בתולדותיה.
בקיץ 2013 חזר סיידר להפועל עכו. ב-19 באוקטובר 2013 הבקיע את שער הבכורה שלו במועדון, בניצחון 1-3 נגד הפועל רעננה, ואת העונה סיים עם שלושה שערים ב-23 הופעות. ב-10 בינואר 2015 שבר את הלסת ואת ארובת העין במהלך משחק נגד הפועל פתח תקווה, ונעדר מהמגרשים לשלושה חודשים. ב-18 באפריל 2015 חזר לשחק כאשר עלה כמחליף בדקה ה-72 למשחק הליגה נגד הפועל חיפה, וכעבור שבע דקות הבקיע את שער הניצחון שהעלה את הקבוצה מהמקום האחרון בטבלה, בו שהתה במרבית העונה. במחזור האחרון כבש את שערו השני בעונה זו, בניצחון 0-1 על בני סכנין.
בעונת 2015/2016 כבש שני שערי ליגה, ובסופה ירד עם הפועל עכו לליגה הלאומית.
בינואר 2017 חזר לקדנציה שנייה בהפועל עפולה עד לסיום העונה.
במהלך קיץ 2017 נבחן בהפועל אשקלון, אך בסוף לא חתם במועדון ואת העונה התחיל כשחקו חופשי. ב-5 בנובמבר 2017 חתם על חוזה בהפועל עפולה. ב־7 בדצמבר 2017 זכה עם הפועל עפולה בגביע הטוטו של הליגה הלאומית אחרי ניצחון 3:0 על הפועל רמת גן.
ב-24 ביולי 2018 חזר סיידר להפועל עכו וחתם לעונה אחת. ב-15 ביולי 2019 חזר סיידר להפועל עפולה וחתם לעונה אחת.
ב-18 בינואר 2021, סיידר חתם בהפועל כפר שלם.
באוגוסט 2021, סיידר הצטרף לשמשון כפר קאסם.
ב-10 ביוני 2022 חתם סיידר בצעירי טייבה. אך ב-20 ביוני 2022 התיר את חוזהו. ב-28 ביוני 2022 חתם בהפועל רעננה.
בקיץ 2023 חתם במ.ס. קריית ים.
תארים

גביע הטוטו (הליגה הלאומית): 2017/2018
הערות שוליים

↑  דורון בן דור, ‏סיידר עבר ניתוח: אמבה עדיין לא התנצל בפניי, באתר ONE‏, 15 בינואר 2015
↑  יגאל גולדשטיין, ‏אליאור סיידר חתם בהפועל עפולה, באתר ערוץ הספורט, 5 בנובמבר 2017
↑  אליאור סיידר חתם בהפועל עפולה לעונה אחת, באתר ONE‏, 15 ביולי 2019
↑  מערכת אתר דאבל פס, שמח בלאומית: איתי אלקסלסי ואליאור סיידר חתמו בכפר שלם, רוחאנה באיכסל, באתר דאבל פס, 18 בינואר 2021
↑  מערכת דאבל פס, אליאור סיידר סיכם בשמשון כפר קאסם, באתר דאבל פס, 11 באוגוסט 2021
↑  חיזוק משמעותי: אליאור סיידור חתם בצעירי טייבה, באתר ONE‏, 10 ביוני 2022
איגור רודיונוב

איגור ניקולאייביץ' רודיונוב (ברוסית: Игорь Николаевич Родионов;‏ 1 בדצמבר 1936 – 19 בדצמבר 2014) היה גנרל רוסי, שר ההגנה (מה-17 ביולי 1996 עד 23 במאי 1997) וחבר הדומה הממלכתית של הפדרציה הרוסית (מ-18 בינואר 2000 עד 16 בנובמבר 2007).
ביוגרפיה

רודיונוב נולד בדצמבר 1936 בכפר קוראקינו במחוז פנזה (אז חבל סרדובסקי). שם אביו היה ניקולאי איבנוביץ' רודיונוב. בילדותו נהג איגור רודיונוב לנגן באקורדיון. את השכלתו הצבאית קיבל במכללת התותחנים במחוז אוריול. ביוני 1970 השלים לימודיו באקדמיה הצבאית של כוחות השריון ע"ש מרשל מלינובסקי ואר כך סיים בהצטיינות את לימודיו במכללה הצבאית של המטה הכללי ע"ש קלים וורושילוב.
רודיונוב שירת כקצין בצבא האדום בצ'כוסלובקיה, גרמניה ובמזרח הרחוק הרוסי בגדוד הרובאים הממוכן, שירת בחטיבת הרובאים מספר 24 במחוז הצבאי הקרפטי בשנים 1970–1973 ובנוסף פיקד על חטיבת הרובאים ה-17 ועל הארמייה החמישית במחוז המזרח הרחוק בשנים 1983–1985. נטל חלק בלחימה באפגניסטן כשפיקד על הארמייה ה-40 בשנים 1986–1988 ומונה לפקד על המחוז הצבאי של טרנס-קווקז. רודיונוב היה מהאחראיים לדיכוי ההפגנות שפרצו באפריל 1989 בטביליסי, שבמהלכן נהרגו 19 איש ומאות אחרים נפצעו. זמן קצר לאחר מכן הוא פוטר מתפקידו והועבר לאקדמיה של המטה הכללי
בין השנים 1989 ל-1996, היה רודיונוב חבר פרלמנט ופיקד על האקדמיה הצבאית של המטה הכללי.
ב-1996, לאחר שבוריס ילצין, נשיא רוסיה, פיטר את פאבל גראצ'ב מתפקיד שר ההגנה, מונה רודיונוב להחליפו. בזמן כהונתו בתפקיד, הוא ניסה לערוך רפורמות צבאיות והסתמך על ההשקפה לפיה צבא רוסיה מיועד להמשיך את מורשת הצבא של ברית המועצות. בסופו של דבר פוטר רודיונוב מתפקיד שר ההגנה לאחר שכשל להוביל רפורמות של ממש בעידן של משבר כלכלי. הסיבות לפיטוריו כללו בין היתר את סירובו לאפשר פיקוח אזרחי על הצבא, כמו גם התעקשותו להגדיל את התקציב הצבאי חרף הידלדלות הקופה הציבורית.
בשנת 1999 נבחר רודיונוב לפרלמנט הרוסי מטעם מפלגת המולדת והיה חבר הוועדה לביטחון לאומי ויו"ר האיגוד המקצועי של אנשי הצבא עד למותו בדצמבר 2014. הוא נקבר בבית העלמין הצבאי הפדרלי לזכר הנופלים.
הערות שוליים

↑  "Скончался бывший министр обороны России Игорь Родионов" (ברוסית). Echo of Moscow. 20 בדצמבר 2014. נבדק ב-20 בדצמבר 2014. {{cite news}}:  (עזרה)
| 0 | 1 | 2 |
| --- | --- | --- |
| הקודם: גנרל הצבא פאבל גרצ'וב | שר ההגנה של רוסיה      17 ביולי 1996 - 23 במאי 1997 | הבא: איגור סרגייב |
| --- | --- |
בקרת זהויות :  CiNii: DA1120572X  ISNI: 0000 0001 1582 9899  LCCN: n93105464  VIAF: 165218851   WorldCat (עם VIAF): 165218851
איוואן שולה

| --- | --- |
אין תמונה חופשית
 לידה:  12 בדצמבר 1961 (בן 62) ספליט, קרואטיה
 מידע כללי
 מדינה:  קרואטיה 
 גובה:  1.90 מטר
 ספורט
 ענף ספורט:  מזחלות
 
איוואן שולה (בקרואטית: Ivan Šola; נולד ב-12 בדצמבר 1961) הוא ספורטאי עבר קרואטי, שייצג אותה ב-3 אולימפיאדות.
ביוגרפיה

איוואן שולה נולד וגדל בספליט, קרואטיה. בגיל צעיר הוא התעניין בענפי ספורט הקשורים עם מהירות. בצעירותו הוא השתתף בתחרויות אופנוע והיה אלוף קרואטיה. באותה תקופה הוא השתתף בפרסומות לצד מיס יוגוסלביה אנה סאסו. בשנת 2003 הוא השתתף במרוצי סירות מנוע.
בשנת 1999 שולה התחיל להתאמן במזחלות ונכלל בנבחרת קרואטיה. בעקבות הצלחות בזירה הבין-לאומית הוא קיבל זכות להגיע לאולימפיאדת סולט לייק סיטי וסיים את התחרות למזחלות ל-4 אנשים במקום ה-26.
הוא המשיך להשתתף בתחרויות לרבות אליפויות העולם ותחרויות גביע העולם בתחרויות מזחלות לזוגות ול-4 אנשים. באולימפיאדת טורינו הוא סיים את התחרות למזחלות ל-4 אנשים במקום ה-23. למרות גילו המתקדם הוא היה בין מובילי הנבחרת גם באולימפיאדת ונקובר וסיים את התחרות למזחלות ל-4 אנשים במקום ה-20 – התוצאה הטובה ביותר בין שלוש ההופעות באולימפיאדות.
שולה המשיך להתחרות עד לעונת 2014.
שולה הוא גם עסקן ספורט. בשנת 2007 נבחר לנשיאות איגוד קרואטי לספורט מוטורי. החל בשנת 2011 הוא מכהן כיושב ראש של איגוד קרואטי למזחלות.
איליין קסידי

| --- | --- |

 לידה:  31 בדצמבר 1979 (בת 44) Kilcoole, אירלנד 
 מדינה:  אירלנד 
 תקופת הפעילות:  מ-1994 
 בן או בת זוג:  Stephen Lord (2007–?) 
 צאצאים:  Kíla Lord Cassidy 
 אתר אינטרנט
 פרופיל ב-IMDb
 
איליין קסידי (באנגלית: Elaine Cassidy; נולדה ב-31 בדצמבר 1979) היא שחקנית אירית הידועה בעיקר מהופעתה בתפקיד הראשי, אבי מילס, בסדרת הטלוויזיה האמריקאית של CBS "האי של הרפר", בדמות פליסיה בסרט "המסע של פליסיה" לצדו של בוב הוסקינס, בתפקיד ראנט בסרט "תאומי הדיסקו" לצדו של קיליאן מרפי, המשרתת לידיה בסרט "האחרים", וקתרין גלנדנינג בסדרת הדרמה "גן עדן לנשים".
ביוגרפיה

קסידי נולדה בראהני, פרוור של דבלין שבאירלנד. כשהייתה בת שלוש עברה המשפחה לגור בקילקול (Kilcoole) שבמחוז ויקלו. הופעתה הראשונה בתפקיד ראשי היה בגיל חמש בהצגה של בית הספר במחזה "פינוקיו".
ב-1996 הייתה קסידי מועמדת לפרס השחקנית המבטיחה ביותר בפסטיבל הסרטים של ז'נבה על תפקידה ב-"The Sun, the Moon and the Stars". היא שיחקה בתפקיד ראשי בסרט "המסע של פליסיה" יחד עם בוב הוסקינס, עליו הייתה מועמדת לפרס ג'יני לשחקנית הטובה ביותר. קסידי זכתה פעמיים בפרס הקולנוע וטלוויזיה האירים (IFTA). ב-2003 זכתה בפרס השחקנית הטובה ביותר בתפקיד ראשי על תפקידה בדמות ראנט בסרט "תאומי הדיסקו", וב-2010 זכתה בפרס השחקנית הטובה ביותר בטלוויזיה על גילום הדמות אבי מילס בסדרה האמריקאית "האי של הרפר" של CBS. ב-2005 הייתה מועמדת לפרס השחקנית הטובה ביותר על הופעתה בתפקיד מוד לילי בדרמה "Fingersmith" של ה-BBC. ב-2007 הייתה מועמדת לפרס שחקנית המשנה הטובה ביותר על תפקידה בדמות סנדרה בסרט הדרמה "ומתי ראית את אביך לאחרונה?" לצדם של ג'ים ברודבנט וקולין פירת'. ב-2009 הייתה מועמדת לפרס השחקנית הטובה ביותר בטלוויזיה על תפקיד אנני מוקלהי בסרט "Little White Lie".
בתיאטרון שיחקה קסידי ב-2002 במחזה "The Lieutenant of Inishmore", ב-2006 ב"ציד המכשפות" עם הלהקה השייקספירית המלכותית, וב-2007 במחזה "There Came A Gypsy Riding" בתיאטרון אלמיידה. קסידי הופיעה בווידאו קליפ של השיר "The Scientist" של להקת קולדפליי. בסדרה "בלי לפגוע" של פול אבוט שיחקה קסידי בתפקיד הבלשית דינה קוולסקה.
קסידי גילמה את מורין בסרט הטלוויזיה "Just Henry" של ITV ששודר לראשונה ב-18 בדצמבר 2011.
ביוגרפיה > חיים אישיים

קסידי נשואה לשחקן סטיבן לורד אותו הכירה על הסט של הסרט "האמת". ב-16 בספטמבר 2009 נולדה בתם קילה. בנם לינוט לורד קסידי נולד בינואר ב-2013. בני הזוג חיים בגריניץ'.
פילמוגרפיה > קולנוע

| שנה | שם | שם באנגלית | תפקיד | הערות |
| --- | --- | --- | --- | --- |
| 1994 |  | The Stranger Within Me | מישל | סרט קצר |
| 1996 |  | The Sun, the Moon and the Stars | שלי |  |
| 1999 | המסע של פליסיה | Felicia's Journey | פליסיה |  |
| 2001 | האחרים | The Others | לידיה |  |
| 2001 | חזירי דיסקו | Disco Pigs | רונט – שינייד |  |
| 2002 | מפרץ האהבה והחרטות | The Bay of Love and Sorrows | קארי מטצ'ט |  |
| 2006 |  | The Truth | קנדי |  |
| 2007 | ומתי ראית את אביך לאחרונה? | And When Did You Last See Your Father? | סנדרה |  |
| 2012 |  | Hannah Cohen's Holy Communion | רחל כהן | סרט קצר |
| 2014 |  | The Loft | אלי סיקורד |  |
| 2015 | התוכנית | The Program | בטסי אנדרו |  |
| 2018 |  | Strangeways Here We Come | סטף נולן |  |
| 2022 | הפלא | The Wonder | רוזלין אודונל |  |
| 2023 | שבעה מלכים צריכים למות | The Last Kingdom: Seven Kings Must Die | אדגיבה מקנט (אנ') |  |
פילמוגרפיה > טלוויזיה

| שנה | שם | שם באנגלית | תפקיד | הערות |
| --- | --- | --- | --- | --- |
| 1995 |  | Mission Top Secret | מרי | בפרק "The Crown Jewels Are Missing" |
| 2001 | העולם שאבד | The Lost World | אגנס קלוני | סרט טלוויזיה |
| 2003 | אבטיח | Watermelon | אן ריאן | סרט טלוויזיה |
| 2005 |  | Uncle Adolf | גלי ראובל | סרט טלוויזיה |
| 2005 |  | Fingersmith | מוד לילי | מיני-סדרה |
| 2005 |  | The Ghost Squad | בלשית איימי האריס | סדרת טלוויזיה - תפקידי ראשי |
| 2007 | חדר עם נוף | A Room with a View | לוסי האניצ'רץ' | סרט טלוויזיה |
| 2008 |  | Little White Lie | אנני מולקהי | סרט טלוויזיה |
| 2009 |  | Dr Hoo | זארה | סדרת טלוויזיה |
| 2009 |  | Harper's Island | אייבי מילס | תפקיד ראשי |
| 2011 |  | Just Henry | מורין דודג' | סרט טלוויזיה |
| 2011 |  | The Miraculous Year | ברונה מקיני | סרט טלוויזיה |
| 2012–2013 | גן עדן לנשים | The Paradise | קתרין וסטון | סדרת טלוויזיה |
| 2015–2018 | בלי לפגוע | No Offence | בלשית דינה קוולסקה | תפקיד ראשי (3 עונות); 21 פרקים |
| 2017 |  | Acceptable Risk | שרה מנינג | סדרת טלוויזיה; תפקיד ראשי |
| 2020 |  | The Dark Tower | גבריאלה דשיין | סרט טלוויזיה; תפקיד ראשי |
| 2021 | ליל המכשפות | A Discovery of Witches | לואיז דה קלמונט | סדרת טלוויזיה; 2 פרקים |
| 2024 | בלגרביה: הפרק הבא (אנ') | Belgravia: The Next Chapter | דויסון | תפקיד ראשי; 8 פרקים |
תפקידים בתיאטרון

(2002) The Lieutenant of Inishmore
(2003) Scenes from the Big Picture
ציד המכשפות (2003)
(2007) There Came a Gypsy Riding
אבות ובנים (2014)
(2015) Deluge
יחסים מסוכנים (2015–2016)